Вещици (Светът на Диска)


Ланкърско сборище 
Ланкърското сборище е групата вещици, която е най-често описвана в романите от поредицата „Светът на Диска“, и основната в романите от поредицата, които спадат към серията за вещиците.

Прототипът му са трите вещици в „Макбет“. Също така те са пародия на трите прототипа - Девицата, Майката и Старицата - които съставят Триликата Богиня.

Поотделно, всяка от трите е пародия на различен стереотип за вещиците. Баба е класическата вещица от приказките, Леля е селската знахарка и баячка, а Маграт е модерната романтична последователка на Уика и духовните израствания.

В книгите от поредицата се споменава, че за сборище са необходими три вещици. Ако са две, почват да си лазят една на друга по нервите. Третата им помага да се обединят и да почнат заедно да лазят по нервите на някой друг. Ако вещиците са повече от три, всяка почва да лази по нервите на всички останали.

Есмерелда Вихронрав 
Вижте статията за Баба Вихронрав.

Гита Ог 
Вижте статията за Леля Ог.

Маграт Чеснова 
Вижте статията за Маграт Чеснова.

Агнес Нит 
Вижте статията за Агнес Нит.

Други вещици

Алис Демураж 
Известна още като Черната Алис, тя не се появява лично в поредицата „Светът на Диска“ (поне до Thud! включително). По време на действието на тези книги тя е отдавна умряла, но е част от причините Баба Вихронрав да е каквато е. Алис е била изключително могъща вещица от Света на Диска. Знаела е всички трикове, които една вещица трябва да знае, и е била изключително добра в използването на истории - Леля Ог казва, че е можела да управлява по три едновременно. Това обаче ѝ се отразило с времето - тя започнала да не различава реалния свят от собствените си истории, и бавно полудяла (оттам и идва прякорът „Черната Алис“). Всички истории за зли вещици на Света на Диска всъщност са за нея. Свършила е в собствената си фурна, метната там от нахални хлапета, в стил „Хензел и Гретел“. От нея Есме Вихронрав е научила (косвено - Алис е умряла много преди Есме да се роди) много неща, и най-вече това, че една твърде могъща вещица постоянно трябва да внимава и да се проверява сама, за да не свърши като Черната Алис. Възможно е двете да са роднини - в книги от поредицата също има мъгливи намеци за това. В „Захапи за врата“ Баба споменава, че името на баба ѝ е било Алисън (която обаче не е Черната Алис).

Стара майка Дисмас 
Много стара вещица, която толкова дълго е предсказвала бъдещето, че вече не може да държи мисълта си в настоящето. (Баба Вихронрав казва, че "второто ѝ зрение е с отлепена ретина".) Появява се въвв „Вещици в чужбина“ и в разказа „Морето и рибките“.

Герои от Светът на диска